section_heading: Karijera
paragraph_text: Budaj svoje prve korake u hokeju na ledu čini 1996. godine u lokalnom klubu svog rodnog grada Banske Bistrice. Tri godine kasnije odlazi "preko bare" te 1999. godine potpisuje za Toronto St. Michael's Majors koji se natjecao u OHL-u. U klubu provodi tri sezone odigravši 113 utakmica u regularnom dijelu sezona. U dva navrata s klubom je nastupao u doigravanju te upisao 23 nastupa.